
ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Ίδρυση Φορέα Διαχείρισης του Εθνικού Πάρκου Σχι- 

νιά-Μαραθώνα (Ν. Αττικής). 1 

Τροπαποίηση της Ζώνης Οικιστικού Ελέγχου (Ζ.Ο.Ε.), 
κατώτατου ορίου κατάτμησης και λοιπών όρων και 
περιορισμών δόμησης στην εκτός εγκεκριμένου 
ρυμοτομικού σχεδίου και εκτός ορίων οικισμών 
προϋφισταμένων του έτους 1923 περιοχή του Δή¬ 
μου Κοζάνης (Ν. Κοζάνης). 2 

ΑΠΟΦΑΣΕΙΣ 

Χαρακτηρισμός ως διατηρητέωντεσσάρων (4) κτιρίων 
που βρίσκονται εντός του εγκεκριμένου ρυμοτομι¬ 
κού σχεδίου του Δήμου Ζακύνθου (Ν. Ζακύνθου) 
καθώς και του χώρου της πλατείας Σολωμού της 
πόλης Ζακύνθου και καθορισμός ειδικών όρων και 

περιορισμών δόμησης αυτών. 3 

Άρση της αριθ. 3835 π.ε./9.1.1996 απόφασης αναδά¬ 
σωσης του Περ/κού Δ/ντή Φθιώτιδας, για έκταση 
0,875 στρεμμάτων στη θέση «Πουρναράκι», περι¬ 
φέρειας Δήμου Μακρακώμης, Δ.Δ. Γραμμένης, Ν. 
Φθιώτιδας. 4 


ΔΙ ΑΤΑΓΜΑΤ Α 

( 1 ) 

Ίδρυση Φορέα Διαχείρισης του Εθνικού Πάρκου Σχινιά - 
Μαραθώνα (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Τις διατάξεις του άρθρου 15 του Ν .2742/99 "Χωροτα¬ 
ξικός σχεδιασμός και αειφόρος ανάπτυξη και άλλες δια¬ 
τάξεις" (Α’ 207). 

2. -Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (ΑΊ37), όπως αυτό 
προστέθηκε με το άρθρο 27 του Ν. 2081/1992 (Α’ 154) και 
αντικαταοτάθηκε με την παρ.2α του άρθρου 1 του Ν. 
2469/1997 (Α’38). 


3. - Την 2/συν. 12/28.11.2001 γνωμοδότηση της Εκτελε¬ 
στικής Επιτροπής του Οργανισμού Αθήνας. 

4. - Τις διατάξεις του άρθρου 22 παρ.3 του ν.2362/95 
(ΦΕΚ247Ά). 

5. - Τις διατάξεις του Π.Δ. 81/2002 "Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών" (ΦΕΚ 57 Α'). 

6. -Την 1100383/1330/Α0006/31-10-2001 απόφαση του 
Πρωθυπουργού και του Υπουργού Οικονομικών "Καθορι¬ 
σμός αρμοδιοτήτων των Υφυπουργών Οικονομικών" 
(ΦΕΚ 1485 Β1). 

4. - Το γεγονός ότι από τις διατάξεις του παρόντος δια¬ 
τάγματος προκαλείται επί του προϋπολογισμού του Φο¬ 
ρέα Διαχείρισης του Εθνικού Πάρκου Σχινιά-Μαραθώνα 
(ν.Αττικής) ,δαπάνη ύψους 1.350.000 ΕΥΡΩ κατά το τρέ- 
χον οικονομικό έτος, και 1.750.000 ΕΥΡΩ ,περίπου, για 
καθένα από τα επόμενα πέντε έτη, η οποία θα αντιμετωπί¬ 
ζεται από τους προβλεπόμενους στο άρθρο 7 πόρους. 

5. - Την 344/2002 γνωμοδότηση του Συμβουλίου της Επ¬ 
ικράτειας, με πρόταση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Περιβάλλοντος, 
Χωροταξίας και Δημοσίων Έργων και του Υφυπουργού 
Οικονομίας και Οικονομικών, αποφασίζουμε: 

Άρθρο 1 

Ίδρυση-Επωνυμία-Έδρα-Εποπτεία 

1. - Ιδρύεται νομικό πρόσωπο ιδιωτικού δικαίου με την ε¬ 
πωνυμία "Φορέας Διαχείρισης Εθνικού Πάρκου Σχινιά- 
Μαραθώνα" και διακριτικό τίτλο ΦΟ.Δ.Ε.ΠΑ.Σ.Μ . Η επω¬ 
νυμία αυτή για τις σχέσεις με το εξωτερικό μεταφράζεται 
σε Μαηαςβπίθπΐ Βο3γ 0 οί 8αΙιίηί35-Μ3Γ3ΐΙτοη Ν3ΐίοη3ΐ 
Ρ3 γΙ<" και διακριτικό τίτλο "Μ.0.3.Ν.Ρ". 

2. -0 ΦΟ.Δ.Ε.ΠΑ.Σ.Μ έχει έδρα το δήμο Μαραθώνα (Ν. 
Αττικής). 

3. - Ο ΦΟ.Δ.Ε.ΠΑ.Σ.Μ έχει διοικητική και οικονομική αυ¬ 
τοτέλεια και εποπτεύεται από τον Υπουργό Περιβάλ¬ 
λοντος, Χωροταξίας και Δημοσίων Έργων. 

4. - Ο Υπουργός ΠΕ.ΧΩ.ΔΕ ασκεί έλεγχο νομιμότητας 
των αποφάσεων του Διοικητικού Συμβουλίου μέσα σε α¬ 
ποκλειστική προθεσμία είκοσι (20) ημερών απότηνπεριέ- 
λευσή τους στο Υπουργείο. Αν παρέλθει άπρακτη η προ¬ 
θεσμία αυτή, οι αποφάσεις αυτές θεωρούνται ότι έχουν 
ληφθεί νομίμως. 

Άρθρο 2 

1. Σκοποί του ΦΟ.Δ.Ε.ΠΑ.Σ.Μ είναι 

α. Η μέριμνα για την εφαρμογή του από 22.6.2000 
π.δ/τος (ΦΕΚ Δ'395) "Χαρακτηρισμός χερσαίων και θα¬ 
λάσσιων περισχών τσυ Σχινιά-Μαραθώνα Αττικής ως 
Εθνικού Πάρκου" και του κανονισμού Διαχείρισης και Αει- 
τσυργίας. 

β. Η ευαισθητσποίησητων κατσίκων και φορέωντηςπε- 
ρισχής, για την εξασφάλιση της ενεργσύ συμμετσχής 
τσυς στο πρόγραμμα διατήρησης της περισχής, με ενη¬ 
μερωτικές εκστρατείες και διαφημιστικές προβσλές στην 
Ελλάδα και το εξωτερικό. 

γ. Ο συντονισμός των εμπλεκόμενων φσρέων για την α¬ 
ποτελεσματική πρσστασία και διαχείριση της περιοχής 
του Εθνικού Πάρκου. 

δ. Ο έλεγχος των δραστηριοτήτων και λειτουργιών ανα¬ 
ψυχής στην περιοχή του Εθνικού Πάρκου. 

ε. Η ενημέρωση και ευαισθητσποίηση φυσικών ή νσμι- 
κών πρσσώπων πσυ ασκσύν παραγωγικές δραστηριότη¬ 
τες εντός τσυ Πάρκου ή εκτός αυτού που επηρεάζουν ή 
μπορείνα επηρεάσουν την διατήρηση και προστασία του 
Εθνικού Πάρκου. 

στ. Η παρακσλούθηση και η πλήρης καταγραφή των 
βιστικών και αβιοτικών παραμέτρων του φυσικού περι¬ 
βάλλοντος σύμφωνα με τις αρχές που τίθενται στην ειδι¬ 
κή περιβαλλοντική μελέτη και στην διαχειριστική μελέτη 
τσυ βιότσπου του Σχινιά. 

2. - Για την εκπλήρωση των σκσπών τσυ σ 
ΦΟ.Δ.Ε.ΠΑ.Σ.Μ 

α. πρσβαίνει σε όλες τις ενέργειες ή δράσεις πσυ είναι 
αναγκαίες για την αναβάθμιση,διατήρηση και αποτελε¬ 
σματική προστασία του φυσκού περιβάλλοντος του Εθνι¬ 
κού Πάρκου. 

β. μεριμνά για την υλοποίηση του προγράμματος παρα¬ 
κολούθησης των πσιοτικών και ποσστικών χαρακτηριστι¬ 
κών των αβιοτικών και βιοτικών παραμέτρων που προτεί- 
νεται στην εγκεκριμένη διαχειριστική μελέτη του βιότο¬ 
που. 

γ. προβαίνει στην εκτέλεση πρσγραμμάτων και την εκ¬ 
πόνηση μελετών (όπως τεχνικών,σικονσμικών,νομικών,α¬ 
γοράς,σκοπιμότητας) για λογαριασμό του ή σε συνεργα¬ 
σία με διεθνείς οργανισμούς και ιδιαίτερα με την Ευρω¬ 
παϊκή Ένωση. 

δ. παρέχει σε τρίτους τεχνικές υπηρεσίες,τεχνικές πλη¬ 
ροφορίες και κάθε είδους συμβουλές ή ενημέρωση σε α¬ 
ντικείμενα σχετικά με την κατάσταση και λειτσυργία του 
Εθνικού πάρκου. 

ε. οργανώνει ή συμετέχει σε σεμινάρια,εκπαιδευτικά 
προγράμματα,συνέδρια,συναντήσεις με σκοπό την ευαι- 
σθητοποίηση και εκπαίδευση του κοινού σε ζητήματα 
προστασίας και διαχείρισης του περιβάλλοντος. 

στ. επιδιώκει τη συνεργασία με φσρείς (πανεπιστή¬ 
μια, ερευνητικά κέντρα,σργανισμούς,επιχειρήσεις) ή φυ¬ 
σικά πρόσωπα και αναλαμβάνει το συντονισμό κσινών 
δραστηριοτήτων. 

ζ. προβαίνει σε κάθε άλλη ενέργεια αναγκαία για την ε¬ 
πίτευξη των σκσπών του σύμφωνα με τα πρσβλεπόμενα 
στις παραγράφους 2 και 3 του άρθρου 15τουν. 2742/99 
(Ά207). 

Άρθρο 3 

Διοικητικό Συμβούλιο 

1.0 ΦΟ.Δ.Ε.ΠΑ.Σ.Μ διοικείται από ενδεκαμελές διοικη¬ 


τικό συμβούλιο (δ.σ) που συγκροτείται με απόφαση τσυ 
Υπσυργσύ Περιβάλλοντος, Χωροταξίας και Δημοσίων 
Έργων από 

α. "Ενανεπιστήμσνα, που ορίζεται από τον Υπουργό Πε¬ 
ριβάλλοντος, Χωροταξίας και Δημοσίων Έργων με εμπει¬ 
ρία και ειδίκευση σε θέματα πρσστασίας και διαχείρισης 
φυσικσύ περιβάλλσντσς,ως Πρόεδρο του διοικητικού 
συμβουλίου. 

β. Έναν εκπρόσωπο του Οργανισμού Ρυθμιστικού Σχε¬ 
δίου και Προστασίας Περιβάλλσντσς Αθήνας. 

γ. Έναν εκπρόσωπο της Δ/νσης Περιβαλλοντικού Σχε- 
διασμού του ΥΠΕΧΩΔΕ. 

δ Έναν εκπρόσωπο της Γενικής Δ/νσης Δασών του Υ¬ 
πουργείου Γεωργίας. 

ε. Έναν εκπρόσωπο του Υπουργείου Πολιτισμού. 

στ. Έναν εκπρόσωπσ τσυ Υπουργείου Εμπορικής Ναυ¬ 
τιλίας. 

ζ. Έναν εκπρόσωπο της Νομαρχίας Ανατολικής Αττικής 

η. Έναν εκπρόσωπο του δήμου Μαραθώνα. 

θ. να κοινό εκπρόσωπο της Ελληνικής Ομοσπονδίας 
Κωπηλασίας και της Ελληνικής Ομοσπονδίας Κανόε-Κα- 
γιάκ. 

ι. Έναν εκπρόσωπο ελληνικής μη κυβερνητικής περι¬ 
βαλλοντικής οργάνωσης εθνικής εμβέλειας που δραστη¬ 
ριοποιείται σε θέματα προστασίας και διαχείρισης φυσι¬ 
κού περιβάλλοντος. 

ια. Έναν εκπρόσωπο της οργανωτικής επιτροπής Ολυ¬ 
μπιακών Αγώνων'ΆΘΗΝΑ 2004 Α.Ε", ο οποίος μετά τη λή¬ 
ξη των Ολυμπιακών Αγώνων και την αποξήλωση και α¬ 
πομάκρυνση των προσωρινών Ολυμπιακών εγκαταστά¬ 
σεων αντικαθίσταται από έναν εκπρόσωπο της Γ ενικής 
Γ ραμματείας Αθλητισμού. 

2. - Τα μέλη του δ.σ. και οι αναπληρωτές τους υποδει¬ 
κνύονται από τους οικείους Υπουργούς ή της διοικήσεως 
των αντίστοιχων φορέων μέσα σε προθεσμία ενός μηνός 
από την αποστολή σχετικής πρόσκλησης από τον Υπουρ¬ 
γό ΠΕΧΩΔΕ. Αν οι παραπάνω φορείς δεν υποδείξουν 
τους εκπροσώπους τους μέσα στην προαναφερόμενη 
προθεσμία,ο Υπουργός Περιβάλλοντος, Χωροταξίας και 
Δημοσίων Έργων ορίζειτο αντίστοιχο μέλος κατάτην κρί¬ 
ση του. Με την απόφαση συγκρότησης του δ.σ.ορίζεται 
μεταξύ των μελών του ο αντιπρόεδρος αυτού, ο οποίος α¬ 
ναπληρώνει τον Πρόεδρο όταν αυτός ελλείπει, απουσιά¬ 
ζει ή κωλύεται. 

3. - Η θητεία του Προέδρου και των μελών του διοικητι¬ 
κού συμβουλίου είναιτριετής και μπορείνα ανανεώνεται. 

4. Τα μέλη του δ.σ και ο πρόεδρος ασκούντο καθήκοντα 
τους χωρίς ιδιαίτερη αμοιβή πλήν των εξόδων μετακίνη¬ 
σης. 

5. - Με απόφαση του Υπουργού Περιβάλλοντος, 
Χωροταξίας και Δημοσίων Έργων δύναται να απαλλάσο- 
νται από τα καθήκοντα τους μέλη του δ.σ και πριντη λήξη 
της θητείας τους εφόσον απουσιάζουν συστηματικά χω¬ 
ρίς αποχρώντα λόγο ή για πέντε συνεχείς συνεδριάσεις 
του δ.σ. ή εφόσον υποπέσουν σε σοβαρή παράβαση νό¬ 
μου ή των κανονισμών που διέπουν τη λειτουργία του 
ΦΟ.Δ.Ε.ΠΑ.Σ.Μ .Μέλη του δ.σ παραιτούμενα ή απαλλα- 
σόμενα από τα καθήκοντα τους αντικαθίστανται με από¬ 
φαση του Υπουργού Περιβάλλοντος, Χωροταξίας και 
Δημοσίων Έργων για το υπόλοιπο της θητείας τους. 

6. α. Το δ.σ συνεδριάζει τακτικά ανά τρίμηνο μετά από 
πρόσκληση του προέδρου του στην οποία περιλαμβάνο¬ 
νται τα θέματα της ημερήσιας διάταξης. Μπορεί να συ- 

γκαλείται και εκτάκτως όταν το κρίνει απαραίτητο ο πρό¬ 
εδρος,ο Διευθυντής ή αν το ζητήσουν πέντε τουλάχιστον 
από τα μέλη του προσδιορίζοντας και τα θέματα για τα ο¬ 
ποία ζητείται η έκτακτη σύγκληση. 

β. Ο Υπουργός Περιβάλλοντος, Χωροταξίας και Δημο¬ 
σίων Έργων μπορεί να συγκαλεί το δ.σ σε συνεδρίαση. 

γ. Το δ.σ. βρίσκεται σε απαρτία όταν είναι παρόντα του¬ 
λάχιστον έξι μέλη του και λαμβάνει αποφάσεις με απόλυ¬ 
τη πλειοψηφία των παρόντων μελών του. Σε περίπτωση ι- 
σοψηφίας υπερισχύει η ψήφος του προέδρου. 

δ. Το δ.σ νομίμως συνέρχεται και συνεδριάζει και εκτός 
της έδρας του. 

ε. Ο Δ/ντής μετέχει στις συνεδριάσεις του Δ.Σ. χωρίς 
ψήφο. 

στ. Με πρόταση του προέδρου ή του διευθυντή, το δ.σ 
μπορεί να καλείγιατη συζήτηση συγκεκριμένων θεμάτων 
άλλα αρμόδια στελέχη του ΦΟ.Δ.Ε.ΠΑ.Σ.Μ. 

7. - Το Διοικητικά Συμβούλιο είναι αρμόδιο για τη λήψη 
όλων των αποφάσεων που απαιτούνται για την εκπλήρω¬ 
ση του κατά το άρθρο 2 σκοπού του Φορέα.Προσλαμβά- 
νει και απολύει το προσωπικό του Οργανισμού, σύμφωνα 
με τις κείμενες διατάξεις. Αποφασίζει επίσης για κάθε θέ¬ 
μα που αφορά τη διοίκηση και λειτουργία,τη διαχείριση 
της περιουσίας και τη διάθεση των πόρων του Οργανι¬ 
σμού και ασκεί όλες τις λοιπές αρμοδιότητες που είναι α¬ 
ναγκαίες για τη λειτουργία του Οργανισμού και δεν ανα¬ 
τίθενται με το παρόν σε άλλα όργανα.Το Διοικητικό Συμ¬ 
βούλιο μπορεί με αποφάσεις του να μεταβιβάζει 
ορισμένες αρμοδιότητές του,προσδιορίζοντας αυτές α¬ 
πολύτως συγκεκριμένα,στον Πρόεδρο,στον Αντιπρόε¬ 
δρο,σε ένα ή περισσότερα μέλη του, και στον Διευθυντή. 

8. - Ο Πρόεδρος έχει τις παρακάτω αρμοδιότητες: α) 
συγκαλεί και διευθύνει τις τακτικές και έκτακτες συνε¬ 
δριάσεις του δ.σ, β) Καταρτίζει τα θέματα της ημερήσιας 
διάταξης του δ.σ, μεταξύ των οποίων περιλαμβάνονται 
και τα προτεινόμενα από τον Διευθυντή, γ) Εποπτεύει ό¬ 
λες τις λειτουργίες του Οργανισμού,επιμελείται και απο¬ 
φασίζει για όλα τα θέματα διοίκησης και διαχείρισης της 
περιουσίας και ασκεί όλες τις αρμοδιότητες που προβλέ- 
πονται από τους Κανονισμούς του ΦΟ.Δ.Ε.ΠΑ.Σ.Μ. ή του 
ανατίθενται με απόφαση του δ.σ". 

Άρθρο 4 
Διευθυντής 

1. - Στον ΦΟ.Δ.Ε.ΠΑ.Σ.Μ συνιστάται θέση Δ/ντή με σύμ¬ 
βαση εργασίας ορισμένου χρόνου διάρκειας πέντε (5) ε¬ 
τών που μπορεί να ανανεώνεται .Ως διευθυντής προσλαμ¬ 
βάνεται επιστήμονας με εμπειρία σε θέματα προστασίας 
και διαχείρισης περιβάλλοντος. Η πρόσληψη του Διευθυ¬ 
ντή γίνεται με απόφαση του Υπουργού Περιβάλλοντος, 
Χωροταξίας και Δημοσίων Έργων ,που δημοσιεύεται στην 
Εφημερίδατης Κυβερνήσεως,από πίνακα υποψηφίωνπου 
καταρτίζεται από το Δ.Σ. Για την κατάρτιση του πίνακα το 
δ.σ δημοσιεύει σε δύο τουλάχιστον εφημερίδες πανελλα¬ 
δικής κυκλοφορίας πρόσκληση εκδήλωσης ενδιαφέρο¬ 
ντος για την πλήρωση της θέσης. Μετά την υποβολή των υ¬ 
ποψηφιοτήτων ,το δ.σ καταρτίζει τον πίνακα και η τελική ει¬ 
σήγηση συντάσσεται από τον Οργανισμό Αθήνας. Η 
ιδιότητα του διευθυντή είναι ασυμβίβαστη με την κατοχή 
άλλης θέσης στο δημόσιο ή ιδιωτικό τομέα. 

2. -0 Διευθυντής έχει τις εξής αρμοδιότητες. 

α. Διοικεί τον ΦΟΔΕΠΑΣΜ και προ'ίσταται των υπηρε¬ 
σιών του 


β. Εκτελείτις αποφάσεις του δ.σ. 
γ. εισηγείται την πρόσληψη και απόλυση προσωπικού 
δ. συντονίζει και εποπτεύει το προσωπικό 

3.- Σε περίπτωση απουσίας,ελλείψεως ή κωλύματος 
του Δ/ντή, ο αναπληρωτής του ορίζεται με απόφαση του 
δ.σ. από τα μέλη του. 

Άρθρο 5 

Προσωπικό-Οργάνωση-Διάρθρωση Υπηρεσιών 
1.0 φορέας αποτελείται από τα εξής τμήματα: 
α) Τμήμα Διαχείρισης και Διατήρησης Φυσικού Περι¬ 
βάλλοντος 

β) Τμήμα Συντήρησης και Αειτουργίας Έργων, 
γ) Τμήμα Διοίκησης. 

2. Σε κάθε τμήμα προϊσταται επιστήμονας με γνώσεις 
και εμπειρία που σχετίζονται με το αντικείμενο του τμή¬ 
ματος. 

3. - Για τη σύσταση των θέσεων προσωπικού του 
ΦΟ.Δ.Ε.ΠΑ.Σ.Μ. ισχύουν τα προβλεπόμενα από την πα¬ 
ράγραφο 6 του άρθρου 15 του νόμου 2742/1999. 

4. -Το προσωπικό του ΦΟ.Δ.Ε.ΠΑ.Σ.Μ. διακρίνεται σεε- 
πιστημονικό,τεχνικό,διοικητικό και βοηθητικό. 

5. - Η πρόσληψη του επιστημονικού προσωπικού γίνεται 
με επιλογή μετά από προκήρυξη που δημοσιεύεται σε 
δύο τουλάχιστον ημερήσιες εφημερίδες της Αθήνας. 

Άρθρο 6 

Πόροι-Απαλλαγές 

1. Οι πόροι του ΦΟ.Δ.Ε.ΠΑ.Σ.Μ. προέρχονται από τις 
πηγές που προβλέπονται από την παράγραφο 5 του 
άρθρου 15 του Ν. 2742/1999. 

2. Επιπρόσθετοι πόροι μπορούν να αντληθούν από τις 
ακόλουθες δραστηριότητες ή δράσεις: 

ί. Εκτέλεση ερευνητικών έργων για λογαριασμό τρίτων 
(δημοσίων υπηρεσιών ή οργανισμών,Ν.Π.Ι.Δ, ιδιωτών 
κλπ) και την παροχή εξειδικευμένων υπηρεσιών. 

Ιί. Τη λειτουργία του Ολυμπιακού Κέντρου Κωπηλασίας 
και Κανώ μετά από συμφωνία με τον υπεύθυνο για τη δια¬ 
χείριση και λειτουργία του φορέα ή υπηρεσία. 

III. Εκμετάλλευση της περιουσίας του στις οποίες περι¬ 
λαμβάνονται και οι εισπράξεις από εκδόσεις καθώς και α¬ 
πό την παραχώρηση της χρήσης εξοπλισμού ή λειτουρ¬ 
γιών. 

Ιν. Είσπραξη του οριζομένου με κοινή απόφαση των Υ¬ 
πουργών Οικονομικών και Περιβάλλοντος, Χωροταξίας 
και Δημοσίων Έργων αντιτίμου για τη στάθμευση οχημά¬ 
των στους ειδικούς χώρους στάθμευσης και τη χρήση μέ¬ 
σων μαζικής μεταφοράς που λειτουργούν με ευθύνη του 
ΦΟ.Δ.Ε.ΠΑ.Σ.Μ. 

V. Έκδοση εισιτηρίων εισόδου στο Εθνικό Πάρκο, εφό¬ 
σον αυτόπροταθείαπότοΔ.Σ.του ΦΟ.Δ.Ε.ΠΑ.Σ.Μ. και ε- 
γκριθεί με κοινή απόφαση των Υπουργών Οικονομίας και 
Οικονομικών και Περιβάλλοντος, Χωροταξίας και Δημο¬ 
σίων Έργων. 

4. - Τα έσοδα του φορέα, από οποιαδήποτε πηγή και αν 
προέρχονται κατατίθενται σε ιδιαίτερο λογαριασμό Τρα- 
πέζης. 

5. - Η ανάληψη,διάθεση ή πραγματοποίηση οποιοσδή¬ 
ποτε δαπάνης από το λογαριασμό αυτό γίνεται με ειδική 
έγγραφη εντολή του Προέδρου του διοικητικού συμβου¬ 
λίου σύμφωνα με τον εγκεκριμένο προϋπολογισμό. 

6. - Ο Πρόεδροςτου διοικητικού συμβουλίου δύναται να 
εξουσιοδοτεί τον Διευθυντή ως προς τις ενέργειες της 
παραγράφου 2 του παρόντος άρθρου. 

Άρθρο 7 

Οικονομικός και διαχειριστικός έλεγχος 

Ο οικονομικός και διαχειριστικός έλεγχος του 
ΦΟ.Δ.Ε.ΠΑ.Σ.Μ ενεργείται με τη διαδικασία που ορίζεται 
από τις κείμενες διατάξεις περί Σώματος Ορκωτών Ελε¬ 
γκτών. 

Άρθρο 8 

Εσωτερικός Κανονισμός Λειτουργίας 

Οι ειδικότερες αρμοδιότητες των οργάνων και τα καθή¬ 
κοντα του κάθε φύσης προσωπικού του Φορέα και γενικά 
κάθε λεπτομέρεια που κρίνεται αναγκαία για την εύρυθμη 
και αποδοτική λειτουργία του, ρυθμίζονται από τον Εσω¬ 
τερικό Κανονισμό Λειτουργίας ο οποίος υποβάλλεται απά 
τη Διοίκηση του ΦΟ.Δ.Ε.ΠΑ.Σ.Μ στον Υπουργό Περιβάλ¬ 
λοντος, Χωροταξίας και Δημοσίων Έργων για έγκριση το 
αργότερο μέσα σε 6 μήνες από την ίδρυση του 
ΦΟ.Δ.Ε.ΠΑ.Σ.Μ. 

Άρθρο 9 

Διάλυση 

Σε περίπτωση διάλυσης του ΦΟ.Δ.Ε.ΠΑ.Σ.Μ η εκκαθά¬ 
ριση εκτελείται από το Υπουργείο Περιβάλλοντος, 
Χωροταξίας και Δημοσίων Έργων σύμφωνα με τις ισχύ- 
ουσες διατάξεις,ύστερα από απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων. Η περι¬ 
ουσία του νομικού προσώπου περιέχεται στο Υπουργείο 
Περιβάλλοντος, Χωροταξίας και Δημοσίων Έργων. 

Άρθρο 10 
Ισχύς 

Η ισχύς του παρόντος διατάγματος αρχίζει απά τη 
δημοσίευσή του στην Εφημερίδα της Κυβερνήσεως. 

Στην Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε την δημοσίευση και εκτέλεση 
του παράντος διατάγματος. 

Αθήνα, 4 Σεπτεμβρίου 2002 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ ΚΩΣΤΑΣ ΣΚΑΝΔΑΛΙΔΗΣ 

ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

ΒΑΣΩ ΠΑΠΑΝΔΡΕΟΥ 
-♦- 

( 2 ) 

Τροποποίηση της Ζώνης Οικιστικού Ελέγχου (Ζ.Ο.Ε.), κα- 
τώτατου ορίου κατάτμησης και λοιπών όρων και πε¬ 
ριορισμών δόμησης στην εκτός εγκεκριμένου ρυμοτο¬ 
μικού σχεδίου και εκτός ορίων οικισμών προϋφισταμέ- 
νων του έτους 1923 περιοχή του Δήμου Κοζάνης (Ν. 
Κοζάνης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 183 του από 14.7.1999 
π.δ/τος "Κώδικας Βασικής Πολεοδομικής Νομοθεσίας" 
(Δ’ 580). 

2. Τις διατάξεις της παρ. 5 του άρθρου 25 του Ν. 
2508/1997 "Βιώσιμη οικιστική ανάπτυξη των πόλεων και 
οικισμών της Χώρας και άλλες διατάξεις" (Α’ 124). 

3. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α’ 137) που προστέ¬ 


θηκε με το άρθρο 27 του ν. 2081/1992 (Α’ 154) καιαντικα- 
ταστάθηκε με την παραγ. 2α του άρθρου 1 του Ν. 
2469/1997 (Α’ 38). 

4. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων "Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους Υ¬ 
φυπουργούς Περιβάλλοντος Χωροταξίας και Δημοσίων 
Έργων" (Β’ 1484). 

5. Το 419/19.3.1999 έγγραφο της ΙΖ’ Εφορείας Προϊ¬ 
στορικών και Κλασσικών Αρχαιοτήτων του Υπουργείου 
Πολιτισμού. 

6. Το 194/8.2.1999 έγγραφο της 4ης Εφορείας Νεωτέ- 
ρων Μνημείωντου Υπουργείου Πολιτισμού. 

7. Το 216/1.3.1999 έγγραφο της 11ης Εφορείας Βυζα¬ 
ντινών Αρχαιοτήτων του Υπουργείου Πολιτισμού. 

8. Το 760/1.2.2000 έγγραφο της Δ/νσης Γεωργίας της 
Νομαρχιακής Αυτοδιοίκησης Κοζάνης. 

9. Τα Δ 2611/24.8.1995, 26/ΔΑΚ - 429/8.3.1999, 26/ΔΑΚ 
- 740/28.2.2000 και 26/ΔΑΚ - 798/25.2.2002 έγγραφα του 
Δασαρχείου Κοζάνης. 

10. Τις 936/1998 και 243/2002 γνωμοδοτήσεις του δη¬ 
μοτικού συμβουλίου Κοζάνης. 

11. Τις 217/2000 και 233/2000 γνωμοδοτήσεις του Κε¬ 
ντρικού Συμβουλίου Χωροταξίας Οικισμού και Περιβάλ¬ 
λοντος. 

12. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και των οικείων Ο.Τ.Α. 

13. Την 23/2002 γνωμοδάτηση του Συμβουλίου της Επι¬ 
κράτειας, με πρόταση της Υφυπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Στην περιοχή με στοιχείο 2 της Ζώνης Οικιστικού Ελέγ¬ 
χου (Ζ.Ο.Ε) στην εκτός σχεδίου και εκτός ορίων οικισμών 
προ του έτους 1923 περιοχή του δήμου Κοζάνης (ν. Κο¬ 
ζάνης) που εγκρίθηκε με το από 1.8.1989 π.δ/γμα 
"Καθορισμός Ζώνης Οικιστικού Ελέγχου (Ζ.Ο.Ε) κατώτα- 
του ορίου κατάτμησης και λοιπών άρων και περιορισμών 
δόμησης στην εκτός εγκεκριμένου σχεδίου και εκτός ο¬ 
ρίων οικισμών προϋφισταμένων του έτους 1923 περιοχή 
του δήμου Κοζάνης και των κοινοτήτων Βατερού, Λευκά- 
βρυσης Αργίλλου Κρόκου, Πετρανών, Κοίλων και Νέας 
Νικόπολης (Ν. Κοζάνης)" (Δ’ 582) εκτός των επιτρεπόμε¬ 
νων χρήσεων επιτρέπεται επίσης η ανέγερση εγκαταστά¬ 
σεων Ιδρύματος Κοινωνικών Ασφαλίσεων (Ι.Κ.Α.) και Α¬ 
στυνομίας. Οι χώροι και οι όροι και περιορισμοί δόμησης 
καθορίζονται σύμφωνα με τις διατάξεις του άρθρου 26 
του Ν. 1337/1983 (Α’ 33), όπως ισχύει. 

Άρθρο 2 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στην Υφυπουργό Περιβάλλοντος, Χωροταξίας και 
Δημοσίων Έργων αναθέτουμε την δημοσίευση και εκτέ¬ 
λεση του παρόντος διατάγματος. 

Αθήνα, 3 Σεπτεμβρίου 2002 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΦΥΠΟΥΡΓΟΣ 

ΠΕΡΙΒ/ΝΤΟΣ ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

ΡΟΔΟΥΛΑ ΖΗΣΗ 

ΑΠΟΦΑΣΕΙΣ 

Αριθ. 16113 (3) 

Χαρακτηρισμός ως διατηρητέων τεσσάρων (4) κτιρίων 
πσυ βρίσκονται εντός του εγκεκριμένου ρυμοτομικού 
σχεδίου του Δήμου Ζακύνθου (Ν. Ζακύνθου) καθώς 
και του χώρου της πλατείας Σολωμού της πόλης Ζα¬ 
κύνθου και καθορισμός ειδικών όρων και περιορισμών 
δόμησης αυτών. 

Η ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. -Τιςδιατάξειςτηςπαρ. 2του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του 
κωδικοποιημένου Π. Δ/τοςτης από 14/24-7-1999-Δ'580), 
όπως αντικαταστάθηκε μετηνπαρ. 2του άρθρου 3του Ν. 
2831/2000 "Τροποποίηση των διατάξεων του Ν. 
1577/1985 "Γενικός Οικοδομικός Κανονισμός" και άλλες 
πολεοδομικές διατάξεις" (ΑΊ40). 

2. -Τις διατάξειςτου άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (ΑΊ37), όπως αυτό 
προστέθηκε μετο άρθρο 27του Ν. 2081/1992 (Α’ 154) και 
τροποποιήθηκε με την παρ.2α του άρθρου 1 του Ν. 
2469/1997 (Α’ 38). 

3. - Την Υ6/31-10-2001 απόφαση του Πρωθυπουργού 
και της Υπουργού Περιβάλλοντος, Χωροταξίας και 
Δημοσίων Έργων "Ανάθεση αρμοδιοτήτων Υπουργού Πε¬ 
ριβάλλοντος, Χωροταξίας και Δημοσίων Έργων στους Υ¬ 
φυπουργούς Περιβάλλοντος, Χωροταξίας και Δημοσίων 
Έργων" (ΒΊ484). 

4. - Τις διατάξεις της παρ.Β του άρθρου 1 του π.δ/τος 
28/28.1.1993 "Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο- 
ντος,Χωροταξίας και Δημοσίων Έργων (Α'9). 

5. - Την από 3-8-2001 αιτιολογική έκθεση της Διεύθυν¬ 
σης Πολεοδομικού Σχεδιασμού-Τμήμα Παραδοσιακών 
Οικισμών. 

6. - Την αρ.πρωτ.20925/7328/3.8.2001 έγγραφο της Δι¬ 
εύθυνσης Πολεοδομικού Σχεδιασμού-Τμήμα Παραδο¬ 
σιακών Οικισμών και το γεγονός ότι παρήλθε η οριζόμενη 
προθεσμία από τις διατάξεις του άρθρου 4 (παρ.2) του ν. 
1577/1985 όπως αντικαταστάθηκε μετο άρθρο 3 (παρ.2) 
του ν.2831/2000, χωρίς να περιέλθουν στην ως άνω υπη¬ 
ρεσία τυχόν αντιρρήσεις ενδιαφερομένων. 

7. - Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1.- Χαρακτηρίζονται ως διατηρητέα στο σύνολά τους τα 
τέσσερα (4) κτίρια (Πνευματικά Κέντρο - Βιβλιοθήκη, 
Μουσείο, Μητροπολιτικά Μέγαρο,Τελωνείο-Αιμεναρ- 
χείο) που βρίσκονται στη πλατεία Σολωμού του εγκεκρι¬ 
μένου ρυμοτομικού σχεδίου του δήμου Ζακύνθου (Ν. Ζα¬ 
κύνθου), άπως αυτά φαίνονται με μαύρη διαγράμμιση και 
αριθμούνται αντίστοιχα με τους αριθμούς 1 έως 4, στο 


σχετικό πρωτότυπο τοπογραφικό διάγραμμα σε κλίμακα 
1:500,που θεωρήθηκε απά τον Προϊστάμενο της Διεύθυν¬ 
σης Τοπογραφικών Εφαρμογών με την αρ. 16113/2002 
πράξη του και που αντίτυπο του σε φωτοσμίκρυνση δη¬ 
μοσιεύεται με την παρούσα απάφαση. 

2. - Χαρακτηρίζεται επίσης ως διατηρητέος ο χώρος της 
Πλατείας Σολωμού της πάλης της Ζακύνθου,άπως αυτάς 
φαίνεται περικλειάμενος με συνεχή μαύρη γραμμή και με 
τα στοιχεία ΑΒΓΔΕΖΗΑ στο διάγραμμα της προηγούμε¬ 
νης παραγράφου. 

3. - Διατηρητέο χαρακτηρίζεται το αρχικό εκάστοτε κτί¬ 
ριο καθώς και οι εναρμονιζόμενες με το αρχικό κτίριο με¬ 
ταγενέστερες προσθήκες,όχι όμως και τα κάθε είδους 
καθ’ύψος ή κατ’επέκταση τυχόν υπάρχοντα προσκτίσμα- 
τα που αλλοιώνουν το αρχικά κτίριο. 

Ο καθορισμάς των προσκτισμάτων που αλλοιώνουν το 
αρχικό εκάστοτε κτίριο πραγματοποιείται από την Επι¬ 
τροπή Πολεοδομικού και Αρχιτεκτονικού Ελέγχου (Ε- 
ΠΑΕ). 

4. - Για την εκτέλεση κάθε έργου υποδομής,ανωδομής 
και διαμόρφωσης στο χαρακτηριζόμενο ως διατηρητέο 
χώρο της πλατείας Σολωμού,απαιτείται η έκδοση οικοδο¬ 
μικής άδειας από την αρμόδια πολεοδομική υπηρεσία ύ¬ 
στερα από έγκριση της σχετικής μελέτης απο την οικεία 
ΕΠΑΕ. 

5. - Απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή καλλιτε¬ 
χνικών και διακοσμητικών στοιχείων των χαρακτηριζομέ- 
νων ως διατηρητέων κτιρίων,όσο και των ίδιων των κτι¬ 
ρίων συνολικά, πλήν εκείνων των στοιχείων ή 
προσκτισμάτωντων κτιρίων για τα οποία η ΕΠΑΕ έχει γνω- 
μοδοτήσει για την αφαίρεσή τους. 

6. - Επιτρέπεται η επισκευή,ο εκσυγχρονισμάς των ε¬ 
γκαταστάσεων, η ενίσχυση στο φέροντα οργανισμά των 
χαρακτηριζομένων ως διατηρητέων κτιρίων καθώς και ε¬ 
πεμβάσεις για λόγους λειτουργικότητάς τους, 
εφόσον δεν αλλοιώνεται ο αρχιτεκτονικός χαρακτήρας 
τους και δεν θίγονται τα διατηρητέα στοιχεία τους. 

7. - Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα χαρακτηριζόμενα ως δια¬ 
τηρητέα κτίρια. 

Επιτρέπεται μόνο η τοποθέτηση επιγραφών μικρών 
διαστάσεων, που πληροφορούν για τη χρήση των χώρων 
των κτιρίων. 

8. - Γ ια οποιαδήποτε επέμβαση στο εξωτερικό ή εσωτε¬ 
ρικό των χαρακτηριζομένων ως διατηρητέων κτιρίων κα¬ 
θώς και για τη τοποθέτηση επιγραφών απαιτείται η έ¬ 
γκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

9. - Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 2 Αυγούστου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 2238 (4) 

Άρση της αριθ. 3835 π.ε./9.1.1996 απόφασης αναδάσω¬ 
σης του Περ/κού Δ/ντή Φθιώτιδας, για έκταση 0,875 
στρεμμάτων στη θέση «Πουρναράκι», περιφέρειας 
Δήμου Μακρακώμης, Δ.Δ. Γραμμένης, Ν. Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/97" Διοίκηση, Οργάνωση, 
Στελέχωση της Περιφέρειας κ.λ.π". 

2. Τις διατάξεις του άρθρου 24 και 117 παρ. 3 του Συ¬ 
ντάγματος του 1975. 

3. Τις διατάξεις του Ν. 998/79" Περί προστασίας των Δα¬ 
σών κ.λ.π., και ειδικότερα του άρθρου 44 παρ, 3. 

4. Τις διαταγές του Υπουργείου Γεωργίας α) 160417/ 
1180/8-7-80 β) 182447/3049/24-9-80. 

5. Την 5039/5-10-1995 πράξη χαρακτηρισμού του Δα¬ 
σαρχείου Σπερχειάδος με την οποία χαρακτηρίστηκε σαν 
δάσος έκταση εμβαδού 0,875 στρεμμάτων του τμήματος 
με αριθμό 41 στη θέση " Πουρναράκι" περιοχής Δήμου 
Μακρακώμης Δ.Δ. Γραμμένης, Ν. ΦΘ/δας. 

6. Το 2925/23-10-1995 έγγραφο της Περ/κής Ζννσης 
Δασών, με το οποίο έγινε αποδεκτή η παραπάνω πράξη 
χαρακτηρισμού. 

7. Τη 3835 π.ε./9-1-1996 απόφαση του Περ/κού Δ/ντή 
ΦΘ/δας, με την οποία κηρύχθηκε αναδασωτέα έκταση, εμ¬ 
βαδού 0,875 στρεμμάτων στης θέση "Πουρναράκι" περι¬ 
φέρειας Δήμου Μακρακώμης, Δ.Δ. Γραμμένης, Ν. Φθιώ¬ 
τιδας λόγω εκχέρσωσής της. 

8. Τη 4/2001 απόφαση της Β’ βάθμιας Επιτροπής Ε.Δ.Α. 
Εφετείου Αθηνών, η οποία μας κοινοποιήθηκε με το αριθ. 
232/01 /31 -5-2002 έγγραφο της ιδίας Επιτροπής, με την ο¬ 
ποία χαρακτηρίσθηκε σαν γεωργική η παραπάνω έκταση 
(0,875 στρεμμάτων στη θέση "Πουρναράκι", περιφέρειας 
Δήμου Μακρακώμης, Δ.Δ. Γραμμένης, Ν. ΦΘ/δας). 

9. Το 1877/11-7-2002 έγγραφο της Δ/νσης Δασών Ν. 
ΦΘ/δας, με το οποίο γίνεται αποδεκτή η αριθ.4/2002 από¬ 
φαση της Β’βαθμιας Ε.Ε.Δ.Α. Εφετείου Αθηνών. 


10. Τη με αριθ. 2913/22-7-2002 εισήγηση του Δασαρχεί¬ 
ου Σπερχειάδας με την οποία προτείνεται η άρση της επι- 
βληθείσας με την αριθ. 3835π.ε./1-1-96 απόφαση αναδά¬ 
σωσης. 

11. Τις δ/γές του Υπ. Γεωργίας α) 87234/7539 (παρ.4), 
β) 114959 (παρ 3). 

12. Την 1667/8-4-2002 (ΦΕΚ 480/Β/2002) απόφαση του 
Γ.Γ.Π.Σ.Ε." Μεταβίβαση αρμοδιοτήτων στους Προϊσταμέ¬ 
νους των Δασικών Υπηρεσιών κ.λ.π.", αποφασίζουμε: 

1. Αίρουμε την αριθ. 3835π.ε./9-1-1996 απόφαση του 
Περ/κού Δ/ντή Φθ/δος, με την οποία κηρύχθηκε αναδα¬ 
σωτέα λόγω εκχέρσωσής. Δημόσια δασική έκταση, εμβα¬ 
δού 0,875 στρεμμάτων στη θέση "Πουρναράκι", περιφέ¬ 
ρειας Δήμου Μακρακώμης Δ.Δ. Γραμμένης, του Ν. 
ΦΘ/δας όπως αυτή απεικονίζεται στο τοπογραφικό διά¬ 
γραμμα αυτής και οριοθετείται ως κατωτέρω: 

ΑΝΑΤΟΛΙΚΑ: Με έκταση αγροτικού χαρακτήρα και εκεί- 
θεν έκταση δασικού χαρακτήρα. 

ΔΥΤΙΚΑ: Με έκταση αγροτικού χαρακτήρα και εκείθεν έ¬ 
κταση δασικού χαρακτήρα. 

ΒΟΡΕΙΑ: Με έκταση αγροτικού χαρακτήρα. 

ΝΟΤΙΑ: Με έκταση αγροτικού χαρακτήρα. 

2. Η άρση της αναδάσωσης γίνεται για τους λόγους που 
αναφέρονται και αναπτύσσονται στο σκεπτικό της πα¬ 
ρούσας. 

Η απόφαση αυτή ισχύει από την κοινοποίηση της αρμο- 
δίως (αρθ. 41 Ν. 998/79) και προ της δημοσιεύσεώς της 
στην Εφημερίδα της Κυβερνήσεως (άρθ. 37 Ν. 3200/55). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 23 Αυγούστου 2002 

Με εντολή Γενικού Γραμματέα Περιφέρειας 
Ο Διευθυντής Δασών 
ΠΑΥΛΟΣ ΑΠΟΣΤΟΛΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




